TKS ตั้งบ.ย่อยใหม่ “เซอร์วิส ฮอลล์” ลุยธุรกิจ Holding Company
TKS ตั้งบ.ย่อยใหม่ "เซอร์วิส ฮอลล์" ลุยธุรกิจ Holding Company
3 ธ.ค. 2562

บริษัท ที.เค.เอส. เทคโนโลยี จำกัด (มหาชน) หรือ TKS เปิดเผยข้อมูลผ่านระบสารสนเทศตลาดหลักทรัพย์แห่งประเทศไทย (SET) ระบุว่า ตามที่ประชุมคณะกรรมการบริษัท ครั้งที่ 5/2562 ของบริษัทฯ ซึ่งประชุมเมื่อวันที่ 7 ส.ค.2562 ได้มีมติอนุมัติการจัดตั้งบริษัทย่อยแห่งใหม่ ด้วยหุ้นที่บริษัทฯถืออยู่ใน บริษัท ที.เค.เอส.สยามเพรส แมเนจเม้นท์ จำกัด (Share Swap) เพื่อรองรับแนวทางการปรับโครงสร้างธุรกิจของกลุ่มบริษัท ทั้งนี้ ในวันที่ 3 ธ.ค.2562 บริษัทฯได้ดำเนินการจดทะเบียนจัดตั้งบริษัทย่อยแห่งใหม่กับกรมพัฒนาธุรกิจการค้า กระทรวงพาณิชย์ เป็นที่เรียบร้อยแล้ว
โดยจัดตั้ง บริษัท เซอร์วิส ฮอลล์ จำกัด ด้วยทุนจดทะเบียน 300,000,000 บาท แบ่งออกเป็น 30,000,000 หุ้น มูลค่าที่ตราไว้หุ้นละ 10 บาท ซึ่งบริษัทฯถือหุ้น 99.99% โดยมีวัตถุประสงค์ในการจัดตั้ง เพื่อเป็น Holding Company